**FARSKÉ OZNAMY – filiálky NEMČICE / Farnosť Topoľčany**

**6. veľkonočná nedeľa – deň matiek**

(9.5.2021 – 16.5.2021)

▪ **Sv. omše v týždni a ich úmysly** (*omša v stredu je vymenená za 2 omše vo štvrtok*):

*Štvrtok*:   7.30 h.  Za zdravie a Božie požehnanie pre vnuka

18.00 h.  + Mária a Rudolf Jalakšoví a ich rodičia (z 1.1.)

*Piatok*: 18.00 h.  + Pavel a Mária Martošoví a Eva Sedlárová (z 8.1.)

*Nedeľa*:   9.00 h.  + Ladislav Jančovič (1. výročie)

 10.30 h.  + Daniel Halo (1. výročie)

▪  **Liturgický kalendár týždňa:**

*Utorok*: Bl. Sáry Salkaháziovej, panny a mučenice

*Štvrtok*: Nanebovstúpenie Pána, slávnosť

*Piatok*: Sv. Mateja, apoštola

*Nedeľa*: 7. veľkonočná nedeľa – *Svetový deň masovokomunikačných prostriedkov*

▪ Sv. omše budú nasledovne, pričom prosíme v laviciach si nič osobné nenechávať:

**Nemčice:** Štvrtok: 7.30 a 18.00 | Piatok o 18.00 hod. | Nedeľa: 9.00 a 10.30 hod.(*Celkový rozpis sv. omší vrátane Topoľčian odporúčame si pozrieť na rozpise a webe*).

▪ V sobotu 15.5. o 17.00 hod. bude rodák vdp. Branislav Čaniga slúžiť sv. omšu za svoju matku + Martu Čanigovú (+ 15.1.2021), a to v deň je nedožitých 78. narodenín. Na sv. omšu pozýva všetkých, ktorí ju poznali a na ňu milo spomínajú.

▪ Pondelok, utorok a streda sú prosebnými dňami s prosbami za tohtoročnú úrodu. A v piatok sa začína novéna k Duchu Svätému pred Turícami a našimi hodami.

▪ Vo štvrtok je slávnosť *Nanebovstúpenie Pána*. Je to inak pracovný deň, ktorý býva cirkevne prikázaným sviatkom. Nakoľko je stále v platnosti dišpenz od osobnej účasti na sv. omši, ostáva daný deň len liturgickou slávnosťou. I tak sv. omší budeme mať viac. Adorácia vo farskom kostole vo štvrtok je medzi omšami 8.00-11.30 a 11.30-17.00 hod.

▪ Kaplnka Panny Márie Karmelskej na „smrtke“ v Topoľčanoch bola vyhlásená za Národnú kultúrnu pamiatku SR. V blízkych dňoch sa začne jej vonkajšia renovácia.

▪ Organista i kostolník na pohreboch p. Jozef Fabík z dôvodu pokročilého veku sám ukončil svoje pôsobenie. Vyjadrujeme mu za dlhoročnú službu v prospech Cirkvi a viacerých farností úprimné poďakovanie a žičenie pevného zdravia a požehnania.

▪ Z príležitosti *Dňa matiek* všetkým matkám, babičkám a starým matkám srdečne blahoželáme a ďakujeme im za ich lásku, modlitby, obetu a starostlivosť. Živ vás Boh!

▪ Zvonček je prostredníctvom milodaru do pokladničiek. Budúca nedeľa je *Dňom masmédií*. Kto chce, môže na budúcu nedeľu spolu so zvončekom prispieť aj na vyhlásenú zbierku na katolícke masmédiá – osobitne na Rádio Lumen a TV Lux.

▪ V týždni bolo na kvety, naše kostoly a na opravu kaplnky darovaných 2x20; 30; 50 a 500,- € a na farský účet 5 a 40,- €. Všetkým dobrodincom a štedrým podporovateľom úprimne ďakujeme a vyslovujeme srdečné Pán Boh zaplať a odmeň!